અમદાવાદ: હત્યાના ગુનામાં સંડોવાયેલા અને છેલ્લા કેટલાક સમયથી પોલીસને હાથતાળી આપી ભાગતા ફરતા એક માથાભારે ગુનેગારને પોલીસ ટીમ જસદણ-આટકોટ વચ્ચે આવેલી એક વાડીમાં પકડવા ગઇ ત્યારે વોન્ટેડ ગુનેગાર અને તેના સાગરિતોએ ધારિયા, હોકી અને લાકડી જેવા હથિયારોથી પોલીસ ટીમ પર હુમલો કરતા ભારે અફરાતફરી મચી ગઇ હતી. આ સમગ્ર ઘટના કોઇ ગંભીર વળાંક લે તે પહેલાં પીએસઆઇએ ફાયરિંગ કરી વોન્ટેડ આરોપીના પગમાં ગોળી મારી તેને આબાદ ઝડપી લીધો હતો. જોકે તેના તમામ સાગરિતો રાત્રીના અંધારાનો લાભ લઇ નાસી છૂટ્યા હતા.